

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD CRES**

## **GRADONAČELNIK**

Klasa: 021-01/18-1/

Ur.broj: 2213/02-02-18-1

Cres, 1. listopada 2018. godine

GRADSKO VIJEĆE

-ovdje-

**IZVJEŠĆE O RADU**

**ZA RAZDOBLJE OD 1. SIJEČNJA DO 30. LIPNJA 2018. GODINE**

Sukladno članku 49. Statuta Grada Cresa (“Službene novine” Primorsko-goranske županije br. 29/09, 14/13, 5/18), podnosim sljedeće izvješće o radu, za razdoblje od 1. siječnja do 30. lipnja 2018. godine:

Gradsko vijeće je na sjednici održanoj 12. prosinca 2017. usvojilo Proračun Grada Cresa za 2018. godinu i sve prateće akte te time utvrdilo smjernice razvoja Grada Cresa za 2018. godinu. U prvom dijelu godine najveći dio aktivnosti mene kao gradonačelnika, mojeg zamjenika kao i gradskih službi odnosio se na realizaciju usvojenih planova i programa.

Uz to u razdoblju od 1. siječnja do 30. lipnja 2018. donosio sam akte iz svoje nadležnosti koja je utvrđena Zakonom o lokalnoj i područnoj (regionalnoj) samoupravi, Statutom Grada Cresa i u skladu sa ostalim propisima i to:

1. Dana je suglasnost na prijedlog Nastavnog zavoda za javno zdravstvo Primorsko-goranske županije, za Program mjera suzbijanja patogenih mikroorganizama, štetnih člankonožaca (arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Grad Cres u 2018. godini.
2. Dana je suglasnost na Ugovor o obavljanju poslova hvatanja i zbrinjavanja napuštenih i izgubljenih životinja, uklanjanje lešina i nusproizvoda životinjskog podrijetla, koji se sklapa između Grada Cresa, kao naručitelja i Veterinarske stanice Rijeka, kao davatelja usluga.
3. Odabrana je ponuda društva Dezinsekcija d.o.o. Rijeka, za provođenje usluge obvezatne preventivne dezinfekcije, dezinsekcje i deratizacije u svim naseljenim mjestima na području Grada Cresa, za razdoblje od 1. siječnja do 31. prosinca 2018. godine.
4. Prihvaćena je ponuda društva ECO CONSULTING j.d.o.o. iz Zaboka, za izradu Izvješća Grada Cresa o provedbi Plana gospodarenja otpadom za 2017. godinu uz cijenu od 6.500,00 kn bez PDV-a.
5. Prihvaćene su ponude društava THE PROJEKT HIDRO d.o.o. Rijeka i društva Urbing d.o.,o Zagreb, za projektantski nadzor nad radovima na rekonstrukciji vodovoda, sanitarne kanalizacije te oborinske odvodnje u Ribarskoj ulici, ulici Sv. Sidra, ulici Giovanni Moise, dijelu ulice Zagrad i ulice Pjaceta u staroj jezgri naselja Cres uz cijenu od 2.000,00 kn po izlasku + PDV.
6. Prihvaćena je ponuda Geodetskog zavoda Rijeka, za izradu parcelacijskog Elaborata za potrebe provođenja promjena u katastru zemljišta u svrhu provedbe UPU naselja Cres – prometnice SU2 i rješavanja vlasništva svih suvlasnika u zahvatu SU2 uz cijenu od 16.000,00 kn bez PDV-a.
7. Prihvaćena je ponuda društva Energootok d.o.o. Mali Lošinj, za provođenje stručnog nadzora nad građenjem kada je investitor Grad Cres za 2018. godinu uz cijenu od 820,00 kn plus PDV po jednom izlasku ovlaštenog nadzornog inženjera na gradilište za radove na održavanju stambenih i poslovnih prostora u vlasništvu Grada Cresa, održavanja nerazvrstanih cesta i održavanja pomorskog dobra na području Grada Cresa.
8. Prihvaćena je ponuda društva Ćurković ugostiteljstvo d.o.o. Cres, Skalnica 2, za održavanje sanitarija u Cresu, u ulici Lungomare sv. Mikule i u ulici Creskog statuta po cijeni od 500,00 kn + PDV za razdoblje od 1. lipnja do 15. rujna 2018. godine.
9. Sklopljen je ugovor o nabavi usluga izrade idejnog rješenja za dizajn interijera Creskog muzeja sa društvom Kocka d.o.o. Šibenik uz cijenu od 30.000,00 kn.
10. S društvom Croatia osiguranje sklopljen je ugovor o dobrovoljnom zdravstvenom osiguranju s uključenim preventivnim sistematskim pregledom za cijenu od 33.561,00 kn.
11. Sklopljen je ugovor s društvom Građevno projektni zavod d.o.o. za izradu tehničkog rješenja uređenja ceste na spoju ulica Grabar i Put Brajdi, od cca 120 m, za cijenu od 23.100,00 kn.
12. Odobren je studentici iz Cresa, Ivani Gazilj, iznos od 5.000,00 kn za sufinanciranje troškova puta i ostalih troškova za upis i slušanje kolegija Comparative Criminology na američkom sveučilištu u Indiani.
13. Temeljem preporuke Odbora za promet, odobreno je društvu PRONAT d.o.o., prometovanje turističkim vlakom na području naselja Cres, od 1. travnja do 15. listopada 2018. godine i to rutom: od AK Kovačine - hotel Kimen - skretanje na servisnu cestu za dostavna vozila prema ulici Lungomare sv. Mikule – okretište u ulici Lungomare sv. Mikule, na proširenju prije caffe bara “Plavica” i restorana “Santa Lucia”, u vremenu od 08.00 do 24.00 sata, i obrnuto, sukladno važećoj regulaciji prometa.
14. Dana je suglasnost društvu Z.P. PLUS d.o.o. Mali Lošinj, V. Craglietto 32, za prometovanje turističkog vlaka na području naselja Martinšćica za 2018. godinu. Prometovanje je odobreno na relaciji kamp Slatina–Martinšćica–Market Zaglav.
15. Društvu Gradex&Co d.o.o., izvođaču radova na rekonstrukciji vodovoda i sanitarne kanalizacije, izgradnje oborinske kanalizacije i NN mreže, izmještanje EKI infrastrukture te parternog uređenja dijela ulica grada Cresa, odobreno je produženje radova do 1. lipnja 2018. godine. Kako radovi do tog roka nisu dovršeni zbog isporuke materijala, kišnih dana te povećanja obima radova, a u turističkoj sezoni ne mogu se izvoditi radovi, odobren je nastavak radova od 1. listopada do 1. prosinca 2018., odnosno rok završetka radova produžio se do 1. prosinca 2018. godine.
16. Isto tako, Društvu Gradex&Co d.o.o., odobreno je korištenje javne površine na platou ulice Šetalište 20. travnja, kod ulaza u ulicu Bernardino Rizzi, za odlaganje materijala za vrijeme izvođenja radova.
17. Potvrđen je ADIS MAHMUTOVIĆ za zamjenika zapovjednika Dobrovoljnog vatrogasnog društva Cres.
18. Usvojena je Odluka o dnevnoj cijeni usluge Dječjeg vrtića Girice subotom koja iznosi 50,00 kuna dnevno te se obračunava i naplaćuje za svaku subotu roditeljima-korisnicima usluge čije će dijete pohađati program vrtića i jaslica subotom tijekom ljetne organizacije rada.
19. Odobrena je donacija Ministarstvu unutarnjih poslova u visini od 27.900,00 kn, u svrhu financiranja prehrane policijskih službenika na ispomoći iz drugih policijskih uprava, koji su tijekom srpnja i kolovoza 2018., obnašali službu u Policijskoj ispostavi Cres.
20. Na temelju Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge i Pravilnika o financiranju javnih potreba Grada Cresa, imenovano je Povjerenstvo za stručno ocjenjivanje u postupku raspisivanja javnog poziva i načinu raspodjele raspoloživih sredstava iz Proračuna Grada Cresa za 2018. godinu, namijenjenih financiranju javnih potreba Grada Cresa. Članovi povjerenstva su Josip Pope, Iva Krivičić Miočić i Anton Opatić. Javni poziv objavljen je 10. siječnja 2018. i njime su pozvane udruge s područja zaštite okoliša, kulture, sporta, gospodarstva, poljoprivrede i poduzetništva da se prijave za financiranje programa, projekata, manifestacija i aktivnosti. Nakon provedenog postupka u svibnju su donesene odluke o dodjeli financijskih sredstava prijavljenim udrugama. Odluke su objavljene na web stranici Grada Cresa.
21. I u 2018. godini odobreno je subvencioniranje troškova prijevoza djece u dječji vrtić roditeljima koji svoju djecu iz naselja na području Grada Cresa svakodnevno voze u Dječji vrtić Girice u Cresu. Tako se troškovi prijevoza isplaćuju za 4 djece iz Belog i 3 iz Loznatog.
22. Dane su suglasnosti za sljedeće manifestacije i događanja: Antonja; udruzi Vežgani za događanja za vrijeme karnevala; caffe baru “Plavica” za koncertni program za 2018.; Društvu za sport i rekreaciju „Cres-Insula activa“ za organizaciju sportskog biciklističkog natjecanja; Sportsko ribolovnom klubu Rak za organizaciju klupskog natjecanja u podvodnom ribolovu; Turističkoj zajednici Grada Cresa za organizaciju manifestacija Dani creske janjetine i Dan turizma; Vijeću talijanske nacionalne manjine za organizaciju susreta zajednica Talijana PGŽ u Cresu; Udruzi dubinskih nautičara za organizaciju zabavno-kulturnog događanja na lokalitetu Nedomišje; za održavanje predstave “Četiri godišnja doba” u izvedbi Gradskog kazališta lutaka iz Rijeke u okviru projekta “27 susjedstva”; za održavanje manifestacije kulturno-zabavnog karaktera u Stivanu, povodom proslave zaštitnika mjesta Sv. Ivana Krstitelja; Ženskoj klapi Teha za koncert ispred Creskog muzeja; za Teatar na Pjaceti i Igre na vodi u organizaciji udruge “Grifon” i Serđa Dlačića; Ugostiteljskom obrtu “Fortis” za izvođenje žive glazbe na terasi caffe bara “Fortis”.
23. U skladu s Odlukom o zakupu i kupoprodaji poslovnoga prostora u vlasništvu Grada Cresa, doneseno je šest zaključaka kojima se dosadašnjim zakupcima nudi sklapanje novih ugovora o zakupu i to za poslovne prostore u Cresu, Ribarska 1 i 2, Zazid 16, za poslovne prostore u Valunu, Valun 6 i 71 i za poslovni prostor u Martinšćici, Martinšćica 33. Na temelju provedenog natječaja za davanje u zakup poslovnih prostora prikupljanjem pisanih ponuda, prihvaćene su ponuda Udruge umirovljenika za zakup poslovnog prostora u Cresu, Pod urom 10 i ponuda Maria Vujića za zakup poslovnog prostora Pod urom 1.
24. Odobreno je obročno plaćanje komunalnog doprinosa za četiri obveznika.
25. U prvoj polovici godine ukupno je za korištenje javnih površina za postavljanje pokretnih naprava, stolova i stolica ugostiteljskih terasa, za izlaganje robe iz trgovina, za postavljanje štandova, reklamnih panoa i ostalih pokretnih naprava, u skladu s Odlukom o porezima Grada Cresa i Planom lokacija za postavljanje pokretnih naprava u 2018. godini, doneseno 111 zaključaka.
26. Usvojen je Socijalni program na prijedlog Socijalnog vijeća grada Cresa. Socijalnim programom su ukupna sredstva koja su u Proračunu planirana u visini od 145.000,00 kn, raspoređene su određene pomoći.

Prema Gradskom vijeću kao predlagač, uputio sam sljedeće akte:

1. Godišnji izvještaj o izvršenju Proračuna Grada Cresa za 2017. godinu.
2. Odluku o rezultatu poslovanja Proračuna Grada Cresa za 2017. godinu.
3. Izvješće o izvršenju Programa održavanja komunalne infrastrukture Grada Cresa za 2017. godinu.
4. Izvješće o izvršenju Programa gradnje objekata i uređaja komunalne infrastrukture u Gradu Cresu za 2017. godinu.
5. Odluku o prvim izmjenama i dopunama Proračuna Grada Cresa za 2018. godinu.
6. Odluku o načinu pružanja javne usluge prikupljanja miješanog komunalnog otpada i prikupljanja biorazgradivog komunalnog otpada na području Grada Cresa.
7. Odluku o dodjeli obavljanja javne usluge prikupljanja miješanog komunalnog otpada i biorazgradivog komunalnog otpada na području Grada Cresa.
8. Plana gospodarenja otpadom za razdoblje od 2017. do 2022. godine.
9. Izvješće o provedbi Plana gospodarenja otpadom Grada Cresa za 2017. godinu.
10. Odluku o izboru članova vijeća mjesnih odbora na području Grada Cresa.
11. Odluku o osnivanju Savjeta mladih Grada Cresa.
12. Odluku o osnivanju Dječjeg Gradskog vijeća.
13. Odluku o načinu ostvarivanja prednosti pri upisu u Dječji vrtić Girice.
14. Odluku o ukidanju statusa javnog dobra nekretnine oznake č.zem. 2862/20 k.o. Dragozetići.
15. Rješenje o imenovanju Vijeća za koncesijska odobrenja.
16. Odluku o donošenju I izmjena i dopuna Urbanističkog plana uređenja naselja Miholašćica NA 12 1.
17. Odluku o raspisivanju izbora za članove vijeća mjesnih odbora na području Grada Cresa.
18. Odluku o usvajanju Povelje razvoja otoka Cresa.
19. Zaključak o otkupu zemljišta za izgradnju javne gradske prometnice OU7 s pripadajućom infrastrukturom na predjelu Melin u Cresu.
20. Odluku o davanju koncesije na pomorskom dobru za posebnu upotrebu – izgradnju komunalne infrastrukture vodovoda i kanalizacije.
21. Program raspolaganja poljoprivrednim zemljištem u vlasništvu Republike Hrvatske za Grad Cres.
22. Program potpora poljoprivredi i ruralnom razvoju Grada Cresa za razdoblje 2018.-2020. Godine

Od ostalih projekata i važnijih događaja ističem sljedeće:

1. Izbori za članove vijeća mjesnih odbora na području Grada Cresa održani su 8. travnja 2018. Rokovi za kandidaturu i ostale izborne radnje tekli su od 1. ožujka 2018. godine. Nakon provedenih izbora sukladno Odluci o izboru vijeća mjesnih odbora, sazvao sam konstituirajuće sjednice svih pet vijeća mjesnih odbora na području Grada Cresa. Sva su se vijeća mjesnih odbora konstituirala izborom predsjednika ili predsjednice.
2. Na temelju Odluke Gradskog vijeća, 12. travnja 2018. provedeni su izbori za Dječje gradsko vijeće. Izbori su održani u prostoru Osnovne škole Frane Petrića a u sastav Dječjeg gradskog vijeća ušlo je 13 učenika od 4. do 7. razreda. Konstituirajuća sjednica Dječjeg gradskog vijeća održana je 15. svibnja 2018. i na toj sjednici izabran je predsjednik Dječjeg gradskog vijeća koji je ujedno i Dječji gradonačelnik.
3. Javni poziv za predlaganje kandidata za članove Savjeta mladih Grada Cresa objavljen je 10. lipnja 2018. Trebalo je izabrati 7 članova i zamjenika Savjeta mladih na tri godine. U roku od 15 dana nije pristigao ni jedan prijedlog za kandidaturu te će se poziv ponoviti.
4. Nakon izvještaja Prosudbene komisije i nakon provedene rasprave, odlukom Središnjeg koordinacijskog odbora akcije „Gradovi i općine – prijatelji djece“ ustanovljeno je da je Grad Cres uspješno ostvario programske zahtjeve i propozicije programa te je donesena odluka da se Gradu Cresu dodjeli počasni naslov „Grad Cres - prijatelj djece“. Koordinacijski odbor za stjecanje statusa Grad Cres-prijatelj djece, uspješno je izvršio sve zadatke te su tako ispunjeni uvjeti za stjecanje tog statusa. Odluka o stjecanju počasnog naslova „Grad Cres-prijatelj djece“ svečano je uručena Gradu Cresu 1. lipnja 2018., te je tada naglašeno da je to najviše javno društveno priznanje svima koji su u Gradu Cresu zaslužni za ostvarivanje prava i potreba djece u skladu s Konvencijom UN o pravima djeteta, za postignutu skrb u svim područjima života djece kao i za ostvarivanje aktivnosti djece te za učinke koji unapređuju i uljepšavaju život djece.
5. U Orlecu je 7. lipnja 2018., u zgradi nekadašnje područne Osnovne škole otvoren Centar otočnog folklora kao mjesto gdje će se turisti i gosti moći upoznati s orlečkom kulturom, tradicijom, uspjesima folklornog društva te razgledati izložene nošnje. Zgrada je uređena i za potrebe Folklornog društva jer je uređena i dvorana za održavanje proba.
6. U sklopu dvodnevne konferencije koju je u Zagrebu organizirao Centar za lokalni ekonomski razvoj Ekonomskog fakulteta Sveučilišta u Rijeci i Centar za razvoj javnog i neprofirnog sektora, Gradu Cresu uručen je certifikat BFC SEE (Business friendly certification South – East Europe). Dobivanjem tog certifikata Grad Cres se pridružio gradovima u Hrvatskoj i jugoistočnoj Europi koji su ispunili uvjete za dobivanje certifikata koji jamči da se radi o jedinici lokalne samouprave s povoljnim poslovnim okruženjem.
7. Na temelju usvojenog Programa potpora poljoprivredi i ruralnom razvoju Grada Cresa za razdoblje od 2018. do 2020. godine, objavljen je javni poziv za podnošenje zahtjeva za dodjelu nepovratnih financijskih sredstava poljoprivrednim gospodarstvima koja su upisana u Upisnik poljoprivrednih gospodarstva. Potpore se dodjeljuju za sljedeće aktivnosti: edukacija i stručno osposobljavanje poljoprivrednika; ekološka poljoprivreda; navodnjavanje poljoprivrednih površina; zaštita nasada i stoke od divljači; razvoj ovčarstva; razvoj voćarstva, maslinarstva i vinogradarstva, razvoj pčelarstva i nabava poljoprivredne mehanizacije i opreme. U odnosu na prethodni Program, dodana je aktivnost „razvoj pčelarstva“.
8. Javni uvid na Prijedlog Programa raspolaganja poljoprivrednim zemljištem u vlasništvu Republike Hrvatske objavljen je 21. svibnja 2018. Nakon javnog uvida, taj akt je temeljem Zakona o poljoprivrednom zemljištu upućen Gradskom vijeću na odlučivanje.
9. Prema projektu Grada Cresa “Subvencija kamata za adaptaciju i rekonstrukciju smještajnih kapaciteta” a u suradnji s Erste bankom objavljen je poziv građanima za subvencioniranje kamata na kredite za adaptaciju smještajnih kapaciteta za iznajmljivanje. Poziv je upućen iznajmljivačima koji žele adaptirati svoje smještajne kapacitete, a Grad Cres sufinancira kamate na kredit. Isto tako, je obavljen i poziv na podnošenje zahtjeva prema projektu Grada Cresa za sufinanciranje kamata za uređenje fasada unutar registrirane povijesne jezgre na području Grada Cresa.
10. Kroz Program ruralnog razvoja Republike Hrvatske, Gradu Cresu odobrena su sredstva za izgradnju prometnice OU7 na predjelu Melin, za potrebe izgradnje zgrade iz programa POS-a. Sredstva su odobrena kroz mjeru 7.2.2 Ulaganja u građenje nerazvrstanih cesta. Ugovor je potpisan s ravnateljicom Agencije za plaćanja u poljoprivredi, ribarstvu i ruralnom razvoju, a uz ostale predstavnike jedinica lokalne samouprave koje su dobile sredstva, na potpisivanju su bili nazočni i ministar poljoprivrede Tomislav Tolušić i ministar mora, prometa i infrastrukture Oleg Butković.
11. U Rijeci sam potpisano Sporazum o suradnji na projektu Europska prijestolnica kulture Rijeka 2020 s općinama i gradovima u PGŽ.
12. Sukladno usvojenim programima, u prvom dijelu godine započeli su i realizirani su određeni projekti. Izdvajam posebno radove na parternom uređenju ulica Ribarska, Giovanni Moise i dio ulice Zagrad sa pratećom infrastrukturom koji se izvode zajedno s Vodoopskrbom i odvodnjom Cres Lošinj d.o.o. i HEP-om. Završetak je predviđen krajem godine. Uređeno je dječje igralište na Šetalištu, izgrađena oborinska kanalizacija i rekonstruiran vodovod na dionici od uljare Poljoprivredne zadruge do ulice Turion, asfaltirana prometnica na Volniku. Uvedena je nova regulacija prometa u centru naselja Cres i u predjelu Brajdi.
13. Vrlo sam aktivan u Udruzi gradova što su kolege gradonačelnici i prepoznali pa sam tako 15. veljače 2018. izabran za člana Užeg predsjedništva Udruge gradova koje se, uz mene, sastoji još od predsjednika i zamjenika predsjednika Udruge gradova a to su gradonačelnik Zaprešića i Ludbrega te gradonačelnici Novalje, Otoka i Zadra. Inače na sjednicama Predsjedništva i Užeg predsjedništva raspravljalo se o nizu zakonskih prijedloga među kojima izdvajam Prijedlog zakona o komunalnom gospodarstvu, izmjene Zakona o društveno poticajnoj stanogradnji i Prijedlog zakonu o zaštiti životinja.
14. Imenovan sam članom Uredništva „Službenih novina Primorsko-goranske županije“ te sam sudjelovao na sjednicama.
15. Sudjelovao sam u emisijama Kanala Ri u vezi rekonstrukcije Palače Moise a u emisiji HRT-a „Dobro jutro Hrvatska“ predstavio sam Grad Cres.

Od susreta s drugim dužnosnicima, ravnateljima ustanova i ostalima u prvoj polovici godine ističem sljedeće:

1. S predstavnicima Zavoda za prostorno uređenje PGŽ održano je više sastanaka u vezi izmjena Prostornog plana Primorsko-goranske županije i izmjena Prostornog plana uređenja Grada Cresa.
2. U Zagrebu sam se susreo s državnom tajnicom u Ministarstvu poljoprivrede Marijom Vučković u vezi financiranja LAG-a i LAGUR-a.
3. S predstavnicima Hrvatskih cesta vođeni su razgovori u vezi rekonstrukcije ceste D100 na dionici Križić – Porozina. Na sastancima su bili i predstavnici HEP-a te su utvrđene konkretne obveze svih sudionika.
4. U Sloveniji sam s predstavnicima Grada Mali Lošinj i društva Vodoopskrba i odvodnja Cres Lošinj obišao sustave za pročišćavanje voda u naseljima Postojna i Grosuplje.
5. U Cresu održan susret župana s gradonačelnicima i općinskim načelnicima s područja Županije
6. S ministrom Goranom Marićem kao i s državnim tajnikom Tomislavom Bobanom u Ministarstvu državne imovine utanačeni su uvjeti ugovora u vezi darovanja zemljišta na predjelu Pržić. Tako je u Rijeci potpisan ugovor o darovanju zemljišta kojim Republika Hrvatska daruje Gradu Cresu zemljište na predjelu Pržić u Cresu.
7. U sjedištu Hrvatske elektroprivrede u Zagrebu sudjelovao sam na potpisivanju ugovora za sunčanu elektranu u Orlecu između Primorsko-goranske županije, Samostana sv. Frane Cres i HEP-a koji projekt preuzima kao investitor.
8. U Ministarstvu regionalnog razvoja prisustvovao sam prezentaciji prijedloga Zakona o otocima.
9. U vezi dovršetka radova i opremanju palače Moise, vodio sam razgovore s predstavnicima Sveučilišta u Rijeci i s državnim tajnikom u Ministarstvu kulture, Krešimirom Partlom.
10. Cres su posjetili europarlamentarac Tonino Picula, predstavnici Glavne uprave za energetiku Europske komisije, dužnosnici ministarstava zaštite okoliša i regionalnog razvoja, te drugi sudionici studijskog posjeta hrvatskim otocima.
11. Na poziv gradonačelnika Venecije bio sam, zajedno s ostalim gradonačelnicima s ovog područja, u Veneciji na Festi della sensa, prisustvovali smo svečanim sjednicama gradova Krk, Umaga i Zlatar, te Općine Omišalj, u Rijeci sam bio na proslavi dana Primorsko-goranske županije te proslavi Dana državnosti u Guvernerovoj palači.
12. Ističem vrlo dobru suradnju s Gradom Mali Lošinj, gradonačelnicom i njezinim zamjenikom, te ostalim službama. Suradnja je vrlo dobra u području kandidiranja zajedničkih projekata, rada društva OTRA d.o.o. kao i u vezi ostalih projekata koji se provode na područjima Grada Mali Lošinj i Grada Cresa.
13. Od suradnje s ostalim gradovima ističem nastavak dobrih odnosa s bratimljenim gradovima, pa smo s Comacchiom potpisali povelju o obnovi sporazuma povodom desete obljetnice bratimljenja, a u Motti di Livenza sudjelovali na Mottafloru te postavili izložbu razglednica "Pozdrav iz Cresa". Delegacija Grada Cresa posjetila je i Brčko Distrikt s kojim se zadnjih nekoliko godina razvija kulturna suradnja.
14. U radnom posjetu Gradu Cresu bili su čelnici Općine Jelenje načelnik Robert Marčelja i njegov zamjenik Dino Piljić. Te gradonačelnik Labina Valter Glavičić. U Cresu je boravio Ravnatelj Hrvatskog centra za zadružno poduzetništvo Tomislav Klarić-Kukuz boravio je na Cresu te obišao PZ Cres u pratnji upravitelja Matea Ferarića i zamjenika gradonačelnika Marina Gregorovića, a susreo se i s gradonačelnikom Kristijanom Jurjakom
15. Susreo sam se s ravnateljem Hrvatskog centra za zadružno poduzetništvo Tomislavom Klarićem-Kukuzom prigodom njegovog posjeta PZ Cres.

Od protokolarnih obaveza ističem sljedeće:

1. Godina je započela proslavom Dana Grada, 2. siječnja. Na svečanoj sjednici Gradskog vijeća održao sam govor o aktivnostima u protekloj godini i planovima za tekuću godinu, a zaslužnim građanima su uručena javna priznanja.
2. Ja i/ili moj zamjenik sudjelovali smo na svečanostima podizanja plavih zastava, Danu turizma, Festivalu meha u Orlecu, mjesnih blagdana u selima na otoku (Antonja u Orlecu, Kandelora u Lubenicama, Sv. Blaž u Predošćici, Sv. Marko u Valunu), na svečanostima u našim odgojno-obrazovnim ustanovama (početak radova na energetskoj obnovi škole, Dan škole, završna svečanost u vrtiću, maturalna zabava gimnazijalaca), na otvaranju izložbi u Creskom muzeju, te na znanstveno-stručnom skupu Creski anali.
3. Obilježeni su svi državni i mjesni blagdani polaganjem vijenaca i paljenjem svijeća.
4. U gradskoj vijećnici otvorena je izložba "25 godina Grada Cresa" na kojoj su se mogle pogledati fotografije i izborni rezultati sedam saziva creskog općinskog/gradskog vijeća od 1993. do danas.
5. Primio sam nagrađene maslinare i čelne osobe udruge "Ulika.

Gradonačelnik

Kristijan Jurjako, struč.spec.oec.